આ બિલમાં કોઇપણ સ્વસ્થ અને સામાન્ય સ્થિતિવાળી વ્યક્તિને અગાઉ જ આ દિશાનિર્દેશ આપવાનો અધિકાર અપાયો છે કે ઇશ્વર ન કરે તેને ભવિષ્યમાં કોઇ માનસિક પરેશાની થાય તો તેની સારવાર કેવી રીતે થશે, તેને કઇ સવલતો આપવામાં ‌આવશે, આ બધું નક્કી કરવાનો અધિકાર તેને અપાશે. આ હેઠળ અગાઉ જ નોમિની નક્કી કરવાનો અધિકાર મળી રહેશે. આ બિલમાં માનસિક બીમાર લોકોની મિલ્કતના અધિકારનું રક્ષણ કરવા અને તેને જાળવવાની પણ જોગવાઇ છે.’ તેમણે બિલને સર્વાધિક પ્રગતિશીલ મેન્ટલ હેલ્થ બિલોમાંથી એક ગણાવતાં કહ્યું કે ‘આ બિલ પછી રાજ્યમાં મેન્ટલ હેલ્થ પ્રોગ્રામને લાગુ કરવા માટે બાધ્ય હશે અને વ્યક્તિને સારવારનો અધિકાર મળશે.’ નડ્ડાએ મજાકના સૂરમાં કહ્યું કે ‘આજે અમે ગૃહમાં જેટલા સભ્યો બેઠા છે, સારી માનસિક સ્થિતિમાં છે. પરંતુ ભગવાન ન કરે કે કોઇની સાથે કંઇક ખરાબ બને અથવા તેઓ માનસિક બીમાર થયાનું નિદાન જાહેર થાય તો તેમને આજે જ આ તાકાત મળી જશે કે તેઓ અગાઉ જ તમામ દિશાનિર્દેશ આપી શકે છે.’ સભ્યો આ સાંભળીને ખડખડાટ હસી પડ્યા હતા.